**Referat af bestyrelsesmøde i Fiskbæk mandag den 15. juni 2020**

Deltagere: Ingelise Jensen (46), Anne Marie Thomsen (58), Kirsten Friis Hansen (62), Birgit Bannas (52) og Jens Vedsted-Hansen (60) samt suppleanterne Ulla Thundal (56) og Ingrid Meldgaard (Tull) (42).

Mødet blev holdt i drivhuset med en uformel dagsorden. De vigtigste beslutninger fremgår af det følgende.

* Valg af referent: Jens.
* Godkendelse og underskrivelse af referat fra mødet 12. marts 2020

Referatet blev godkendt og underskrevet.

* Forberedelse af generalforsamlingen tirsdag den 30. juni 2020

Ingelise oplyste, at der indtil videre er tilmeldt 14 medlemmer, heraf en der har givet fuldmagt.

Vi drøftede forskellige spørgsmål vedrørende generalforsamlingen og aftalte fordelingen af de praktiske arbejdsopgaver, der skal klares i forbindelse med denne.

* Arbejdsdage

Vi aftalte at holde en frivillig arbejdsdag lørdag den 27. juni fra kl. 9.30 til senest kl. 13.

Desuden aftalte vi en obligatorisk arbejdsdag lørdag den 22. august fra kl. 9.30.

* Gartnerbistand

Vi besluttede, at bestyrelsen efter generalforsamlingen skal tage kontakt med gartner Mulvad for at aftale nærmere om beskæring to gange om året, hækklipning, klipning af skråningen ved bækken m.v.

* Eventuelt

Det blev nævnt, at der har været klager over for hurtig kørsel med cykler, knallerter m.v. på stien ned mod broen over til Engkærgårds Allé og Balskærvej. Da det er en offentlig sti, kan vi ikke opsætte fartdæmpere e.l., men alle Fiskbæk-beboere kan naturligvis opfordre hurtigkørere til at sænke farten.